偈頌六十七首  其一三
作者：釋原妙
朝代：宋

paragraphs: 大限九旬，小限七日。
粗中有細，細中有密。
密密無間，纖塵不立。
正恁麽時，銀山鐵壁。
進則無門，退之則失。
如墮萬丈深坑，四面懸崖荆棘。
切須猛烈英雄，直要翻身跳出。
若還一念遲疑，佛亦救你不得。
此是最上玄門，普請大家著力。
山僧雖則不管閒非，越例與諸人通箇消息。